
A V I Z

asupra proiectului de Lege privind declararea zilei de 16 noiembrie Ziua Patrimoniului Mondial UNESCO din România


În conformitate cu prevederile art.95 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind declararea zilei de 16 noiembrie Ziua Patrimoniului Mondial UNESCO din România,  transmis cu adresa   nr. PL-x 214 din  29 mai 2012, înregistrat sub nr.31/438 din 31  mai 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege  în şedinţa din  21 mai 2012.

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut  proiectul de lege  susmenţionat, în şedinţa din 13 iunie 2012.


Proiectul de lege are ca obiect de reglementare declararea zilei de 16 noiembrie Ziua Patrimoniului Mondial UNESCO din  România, prilej cu  care se organizează activităţi  culturale, sociale  şi  artistice şi  se difuzează, prin mijloace de informare în masă,  materiale cu  care vizează promovarea şi  protejarea patrimoniului mondial UNESCO din România.


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ nr.21  din 10  ianuarie 2012, Guvernul, prin punctul de vedere  transmis cu  adresa nr.450 din 14  martie 2012, susţine  adoptarea acestei propuneri legislative în forma amendată de Comisia permanentă comună a Camerei Deputaţilor şi Senatului pentru relaţia cu UNESCO.
În urma dezbaterilor, cu unanimitate de  voturi, s-a hotărât avizarea  favorabilă a proiectului de lege. 


În raport  de obiectul şi conţinutul  reglementării, proiectul de lege face parte din categoria legilor ordinare.

